Document ID: 32010D0029

RÅDETS AFGØRELSE
af 18. januar 2010
om beskikkelse af medlemmer af og suppleanter til Regionsudvalget for perioden fra den 26. januar 2010 til den 25. januar 2015
(2010/29/EU)
RÅDET FOR DEN EUROPÆISKE UNION HAR -
under henvisning til traktaten om Den Europæiske Unions funktionsmåde, særlig artikel 300, stk. 3, og artikel 305, sammenholdt med artikel 8 i protokollen om overgangsbestemmelser, der er knyttet som bilag til traktaten om Den Europæiske Union og traktaten om Den Europæiske Unions funktionsmåde,
under henvisning til indstillingerne fra hver enkelt medlemsstat, og
ud fra følgende betragtninger:
(1)
I artikel 300, stk. 3, i traktaten om Den Europæiske Unions funktionsmåde hedder det, at det er en betingelse for at blive medlem af eller suppleant til Regionsudvalget, at vedkommende ud over at være repræsentant for en regional eller lokal myndighed »enten skal være valgt til en regional eller lokal myndighed eller være politisk ansvarlig over for en valgt forsamling«.
(2)
I artikel 305 i traktaten om Den Europæiske Unions funktionsmåde hedder det, at udvalgets medlemmer samt et tilsvarende antal suppleanter beskikkes af Rådet for fem år efter indstilling fra hver enkelt medlemsstat.
(3)
I artikel 8 i protokollen om overgangsbestemmelser fastsættes fordelingen af Regionsudvalgets medlemmer.
(4)
Eftersom mandatet for medlemmerne af og suppleanterne til Regionsudvalget udløber den 25. januar 2010, bør der beskikkes nye medlemmer af og suppleanter til Regionsudvalget.
(5)
Den 22. december 2009 vedtog Rådet de indstillinger vedrørende medlemmer og suppleanter, som den belgiske, bulgarske, tjekkiske, danske, estiske, græske, spanske, franske, italienske, cypriotiske, lettiske, litauiske, luxembourgske, ungarske, maltesiske, nederlandske, østrigske, polske, portugisiske, rumænske, slovenske, slovakiske, finske, svenske og britiske regering havde forelagt, og den liste med 24 medlemmer og 23 suppleanter, som den tyske regering havde forelagt (1).
(6)
De medlemmer og suppleanter, der er indstillet af den irske regering, samt en suppleant, der er indstillet af den tyske regering, bør nu beskikkes til Regionsudvalget -
VEDTAGET DENNE AFGØRELSE:
Artikel 1
Følgende medlemmer og suppleanter beskikkes til Regionsudvalget for perioden fra den 26. januar 2010 til den 25. januar 2015:
-
som medlemmer beskikkes de personer, der for hver medlemsstat er opført på listen i bilag I
-
som suppleanter beskikkes de personer, der for hver medlemsstat er opført på listen i bilag II.
Artikel 2
Denne afgørelse offentliggøres i Den Europæiske Unions Tidende.
Den træder i kraft på dagen for vedtagelsen.
Udfærdiget i Bruxelles, den 18. januar 2010.

Labels: 10
18
15